Olaf Jakhelln

Olaf Andreas Jakhelln (født 4. juni 1944 i Bodø) er en norsk advokat og dommer.

Han ble cand.jur. i 1969, ble utnevnt til lagdommer i 1987, og  lagmann i Frostating lagmannsrett fra 2001. Han har også vært politifullmektig i Stavanger, dommerfullmektig i Inderøy, og advokatfullmektig i Stavanger. Senere drev han egen advokatpraksis i Bodø. Jakhelln har også vært statsadvokat i Trondheim og konstituert rådmann i Hvaler kommune.

Jakhelln er en uttalt motstander av jurysystemet, fordi han mener at juryer «oftere frifinner i voldtektssaker».Dagbladet: «– Jurysystemet må avvikles»

 Kritikk mot Olaf Jakhelln 
Han var aktor under straffesaken mot Fritz Moen, og Aftenposten har på lederplass kritisert aktoratets og dommerens behandling av rettssaken som senere er anerkjent som et justismord.Aftenposten: «Møtet med den utstøtte» Avisen har tidligere fått kritikk for sin vinkling av saken.Aftenposten: «Ønsker ikke syndebukker» Jakhelln dissenterte også i frikjenningen i Rødseth-saken, og var formann i lagmannsretten som avgjorde erstatningen i den samme saken.

Jakhelln skrev i 2009 et innlegg i Aftenposten der han kritiserte samme avis for kritikk den hadde gitt ham i kjølvannet av frifinnelsen. 

Jakhelln var også aktor i justismordet Hage-saken der Atle Joar Hage i 1984 ble dømt for incest mot sine to barn. Hage sonet dommen og tok deretter sitt eget liv, for så å bli frifunnet etter gjenopptagelse av saken på oppfordring av hans to barn.

 Referanser 

 Eksterne lenker 
 Frostating lagmannsrett – Ansatte
 Jeg har ikke lyst til at mitt ettermæle skal være skjemmet av beskyldninger

Kategori:Norske dommere
Kategori:Personer fra Bodø kommune